Päihteet ja sodankäynti

**1. Ristiretket (1096-1291): Kannabis**

Vaikka hampunsiementen kipua lievittävä vaikutus on tunnettu iät ajat Euroopassa, ristiretket olivat ensimmäinen todellinen hetki, jolloin Eurooppa tuli tekemisiin Cannabis sativan ja sen hallusinogeenisten vaikutusten kanssa. Ja varsin ikävällä tavalla: muuan paikallinen **profeetta Hassan-i Sabbah oli perustanut Alamutiin ihan oman Murha OY:n alajaoston, joka sai sekä kristittyjen että saraseenien keskuudessa nimen hash-ishiyun, "hasiksenpolttajat". Tällä kyseisellä ismailiittilahkolla oli paha taipumus käydä salamurhaamassa sekä uhkaksi olettamiaan hallitsijoita että myydä palveluksiaan eniten tarjoavalle, ja heidän nimensä latinalainen muoto, assassini, on antanut etymologian lähes kaikkiin euroopan kieliin "salamurhaajaa" tarkoittavalle sanalle**. Heillä nimittäin oli tapana huumata alokkaita kannabiksen pihkalla, hasiksella, ja antaa heidän olettaa olevansa jo paratiisissa ennen murharetkelle lähtöä. Kun he lopulta olivat yrittäneet päästää ilmat pihalle mongolien suurkaani Möngkestä, mongolien huumorintaju loppui ja kaani Hülegu hävitytti Alamutin. Assassiinien taru loppui siihen.

**2. Kolmikymmenvuotinen sota (1618-1648): Alkoholi**

Alkoholi on ollut perinteinen sotilaiden huume kautta aikojen, mutta aivan erityisesti alkoholia kului 30-vuotisessa sodassa. Syy oli siinä, että sota oli varsin liikkuvaa, armeijoilla oli paha taipumus hävittää kaivot ja juomavesilähteet missä he liikkuivatkin, ja alkoholi oli ainoa juoma, joka säilyi pilaantumatta. Paitsi, että se poistaa estoja ja rohkaisee, se saa myös sotilaat käyttäytymään raivoisasti ja urheasti - tästä nimi "Dutch courage" ginille. Käytännössä niin rivimiehet kuin upseeritkin olivat tuiterissa - ja kenraalit kerrassaan ympärilärvissä, tunnetuimpana ruotsalainen kenraali Johan Banér.

**3. Oopiumisodat (1839-1860): Oopiumi**

Unikon, tuon kalmankukan, siemenkodissa esiintyvä oopiumi oli aiheena oopiumisodille. Britannia halusi avata Kiinan markkinat omille tuotteilleen, mutta kiinalaiset totesivat, etteivät he tarvitse mitään länsimaisia hömpötyksiä. Niinpä vapaakaupan edelläkävijä Britannia sitten keksi, että kiinalaiset halusivat oopiumia, ja hehän sitä halusivat: **Brittiläinen Itä-Intian Kauppakomppania oli maailman ensimmäinen - ja suurin - huumemafia.** Lopputulos oli, että kiinalaiset olivat vauvasta vaariin oopiumikoukussa. Kiinalaiset eivät olleet huvittuneita, ja tuhosivat brittien oopiumivarastot, josta Britannia raivostui ja julisti Kiinalle sodan tästä protektionismista. **Maailman ensimmäinen huumesota käytiin siis huumeiden puolesta, ei niitä vastaan. Britannia voitti ja jatkoi Kiinan myrkyttämistä. Lopulta brittiläiset lähetyssaarnaajat saivat vapaakaupausta tarpeekseen ja nostivat asiasta ns. ison haloon Britannian parlamentissa. Huumekauppa loppui.**

**4. USA:n sisällissota (1861-1865): Morfiini**

Morfiinia voidaan pitää USA:n kansallishuumeena. Tykistö, Minie-musketit ja Gatling-konekiväärit saivat aikaan hirveän joukkoteurastuksen, mutta myös kirurgian kehitys ja aseptiikka merkitsivät, että yhä useampi haavoittunut kyettiin pelastamaan. Niinpä nukutusainetta tarvittiin, ja morfiini oli sellainen. Ikävä kyllä se levisi joukkosidontapaikoilta myös viihdekäyttöön. **Termi "narkomania" nukutusaineiden väärinkäyttönä on saanut nimensä USA:n sisällissodasta. Yli 400 000 sotilasta palasi kotiin narkomaaneina, ja siinä, missä oopiumi oli kiinalaisten riesa, morfiini oli amerikkalaisten.**

**5. Zulusota (1878-1879): Psilokybiini**

Taikasienet ja niiden huumaava vaikutus on tunnettu mainiosti iät ajat Afrikassa, ja Psilocybes-suvun madonlakkien tiedetään olleen olennainen osa zulujen taikajuomaa, jolla heidät huumattiin transsiin ennen taisteluun lähtöä. Tällä taikajuomalla oli nimi dop, josta periytyy sana "doping" urheilusuorituksen parantamiselle kemiallisin keinoin. Lopputulos oli, että zulusoturit olivat kertakaikkiaan pöllyssä hyökätessään punatakkeja vastaan. He taistelivat raivoisasti, mutta britit veivät lopulta voiton. Mutta hyvää vastustajaa ymmärtävät brititkin kunnioittaa.

**6. Ensimmäinen maailmansota (1914-1918): Nikotiini**

Ennen ensimmäistä maailmansotaa tupakointi oli rajoittunut lähinnä nautintoon ja ylempiin sosiaaliryhmiin. Nyt maailmansota, joka oli hirveää massateurastusta ja asemasotaa, vaati omat huumeensa, ja paitsi alkoholi, sellaiseksi valikoitui nikotiini. Nikotiini on piriste, ja niinpä **tupakkatehtaat tekivät kaikkensa saadakseen sotilaat kaikista kansakunnista koukkuun. Se onnstui yli odotusten: tupakointi levisi kaikkiin kansanryhmiin ensimmäisen maailmansodan annostupakoiden myötä. Lopputulos oli, että koko Eurooppa jäi nikotiinikoukkuun jossa se on yhä tänäkin päivänä.**

**7. Toinen maailmansota (1939-1945): Amfetamiini**

Ensimmäistä maailmansotaa seurasi toinen, vielä hirveämpi, ja uusi sota vaati uudet huumeet. Sellainen oli amfetamiini - voimakas piriste, joka poisti turhat fysiologiset tarpeet, kuten syömisen, nukkumisen, levon ja toisinaan myös hengittämisen. Kaikki kansakunnat douppasivat itseään tällä aineella, jolla oli monta nimeä: Pervitin (Saksa), Benzedrine (USA), Dexedrine (Britannia), shabu (Japani) ja höökipulveri (Suomi). Mutta oli yksi kansakunta, joka oli käytännössä täysin moottöripäitä vauvasta vaariin, ja se oli Japani. Päivittäinen Philopon-annos kuului japanilaisen sotilaan päiväannokseen siinä, missä briteillä tee ja suomalaisilla korvike. **On sanottu, että nykymuotoinen yakuza on nimenomaan Toisen maailmansodan tuote - se haali käteensä armeijan amfetamiinivarastot ja alkoi dilkata niitä. Koko Japani oli käytänössä amfetamiinikoukussa Toisessa maailmansodassa, ja paljon japanilaisten fanaattisuudella ja julmuudella selittyy juuri amfetamiinilla.**

**8. Vietnamin sota (1963-1975): Heroiini & LSD**

Vietnamin sota oli sota, jossa kaikki osapuolet hävisivät, ja pahimmin hävisivät rivimiehet kummallakin puolella. Amerikkalaiset sotilaat olivat täysin demotivoituneita sotimaan korruptoituneen sotilasdiktatuurin puolesta, ja pohjoisvietnamilaiset saivat jatkuvasti dunkkuunsa niin, että tukka lähti. Eikä vielä ole puhuttu siviilien kärsimyksistä. Kultaisen kolmion alueella kun ollaan, niin heroiinia oli tarjolla kuin saippuaa. **Heroiini on voimakas kipulääke, ja se tepsii myös henkiseen kipuun ja pelkoon. Molemmin puolin oltiin mukavasti turtana koko sodan ajan**. Addiktio yhdisti molempia sotijaosapuolia, ja on sanottu, että yhteinen vihollinen, heroiini, on lähentänyt USA:ta ja Vietnamia sodan jälkeen enemmän kuin mikään muu diplomatia.

Tutkimusten mukaan Vietnamissa palvelleista amerikkalaissotilaista huomattava osa käytti marihuanaa tai heroiinia, mutta kotiuduttuaan heistä käytti huumeita vain yhtä harva kuin samanikäisistä sotaan osallistumattomista.

Vietnamin sodan vastustaminen oli hippiliikkeen keskeisimpiä yhteisiä poliittisia tavoitteita. Yhdysvaltain rahoittaessa vuoden 1967 sotatoimiaan 24 miljardin dollarin budjetilla laajeni myös sotaa vastustava rauhanliike. Nuoret miehet polttivat sotilaspassejaan eri puolilla Yhdysvaltoja, ja jotkut pakenivat kutsuntoja Kanadaan.

Uutistoimistot ja lehdistö levittivät kuvia vastakulttuurin protestimarsseista ja mielenosoittajien ”Rakasta, älä sodi”(”Make love, not war”) -kilvistä, joista tuli hippikulttuurin tunnuslause. Mielenosoitukset muuttivat Yhdysvaltain politiikan suuntaa Vietnamissa

**LSD oli vielä laillista suurimman osan Vietnamin sodasta, ja hippiliike salakuljetti LSD:tä satoja tuhansia annoksia Vietnamiin lopettaakseen sodan. Tämä oli yksi suurista vaikuttimista LSD:n kieltämiseen.**

**Vietnamissa käytettiin myös meskaliinia ja taikasieniä**

**9. Kolumbian sisällissota (1963-2015): Kokaiini**

Enemmän kuin ideologiasta, Kolumbian sisällissodassa kyse oli kokaiinista. Kokaiinia on käytetty Etelä-Amerikassa huumeena iät ajat, ja kun USA:ssa siitä tuli muotihuume, aivan uudenlaiset markkinat aukesivat. Niinpä kyse oli siitä, saivatko diilerit liikkeelle riittävästi kokkelia ennenkuin kilpaileva liikennöitsijä pisti heidät itsensä kokkeliksi. **Lopputulos oli narkomaniaepidemia koko Keski-Amerikassa ja Yhdysvalloissa ja verenvuodatus, joka loppui vasta 2015 - pääasiassa siksi, että kokaiini meni pois muodista USA:ssa - nykyinen muotihuume siellä on kidemuotoinen metamfetamiini.**

**10. Irakin sota (2003-2011), muut Lähi-idän sodat: Reseptilääkkeet & Captagon**

Bilehuumeiden käyttö on aina ollut ongelma Yhdysvaltojen armeijassa, mutta tiukka huumepolitiikka on merkinnyt, että perinteiset alkoholi, marijuana ja PCP ovat korvautuneet laillisilla huumeilla - siis reseptilääkkeillä. Kaikkea, mitä voi käyttää oikein, voi käyttää väärin, ja monilla reseptilääkkeillä on, varsinkin cocktailina käytettynä, varsin, hmm... mielenkiintoisia vaikutuksia. Varsinkin ADHD-lääkkeet ja Parkinsonin tautiin käytetyt lääkkeet ovat pilleribileiden vakiokamaa. **Noin 30% amerikkalaissotilaista arvioidaan väärinkäyttäneen reseptilääkkeitä säännöllisesti**.

**ISIS ei sodi selvin päin, ja tästä todisteena ovat useat Captagon takavarikot.** **Captagon on aine joka muuttuu kehossa 24.5% amfetamiiniksi ja 13.7% teofylliiniksi suun kautta nautittuna. Englanniksi sen kemiallisia nimiä ovat mm. phenethylline, fenetylline, amphetamin​oethyl​theophylline ja amfetyline. Captagonin lisäksi se tunnetaan markkinanimillä Biocapton ja Fitton. Captagon oli suosituin laiton päihde Arabian Niemimaalla vuonna 2017. Myös Syyrian sisällissodassa on käytetty Captagonia.**